CELEX: 32022D0830
Language: fi
Date: 2022-05-20 00:00:00
Title: Neuvoston päätös (EU) 2022/830, annettu 20 päivänä toukokuuta 2022, Maailman terveyskokouksen 75. istunnossa Euroopan unionin puolesta esitettävästä kannasta tiettyihin kansainväliseen terveyssäännöstöön (2005) tehtäviin muutoksiin

30.5.2022   
               
               
                  FI
               
               
                  Euroopan unionin virallinen lehti
               
               
                  L 147/33
               
            
         NEUVOSTON PÄÄTÖS (EU) 2022/830,
         annettu 20 päivänä toukokuuta 2022,
         Maailman terveyskokouksen 75. istunnossa Euroopan unionin puolesta esitettävästä kannasta tiettyihin kansainväliseen terveyssäännöstöön (2005) tehtäviin muutoksiin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 168 artiklan 5 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen
         sekä katsoo seuraavaa:
         
                     (1)
                  
                  
                     Kansanterveyden alalla kansallista politiikkaa täydentävä unionin toiminta suuntautuu kansanterveyden parantamiseen, ihmisten sairauksien ja tautien ehkäisemiseen sekä fyysistä ja mielenterveyttä vaarantavien tekijöiden torjuntaan. Tällaiseen toimintaan kuuluu myös rajatylittävien vakavien terveysuhkien valvonta, niistä hälyttäminen ja niiden torjuminen. Tätä varten Unioni ja jäsenvaltiot edistävät yhteistyötä kolmansien maiden sekä kansanterveyden alalla toimivaltaisten kansainvälisten järjestöjen kanssa.
                  
               
                     (2)
                  
                  
                     Maailman terveysjärjestön (WHO) Maailman terveyskokous hyväksyi kansainvälisen terveyssäännöstön (2005) 23 päivänä toukokuuta 2005, ja se tuli voimaan 15 päivänä kesäkuuta 2007.
                  
               
                     (3)
                  
                  
                     Neuvosto hyväksyi 3 päivänä maaliskuuta 2022 päätöksen (EU) 2022/451 (1) luvan antamisesta aloittaa Euroopan unionin puolesta neuvottelut pandemioiden ehkäisyä ja niihin varautumista ja reagointia koskevasta kansainvälisestä sopimuksesta sekä kansainväliseen terveyssäännöstöön (2005) tehtävistä täydentävistä muutoksista.
                  
               
                     (4)
                  
                  
                     Maailman terveyskokouksen on määrä tehdä 22 päivänä toukokuuta 2022 alkavassa 75. istunnossaan päätös kansainvälisen terveyssäännöstön (2005) 59 artiklan muuttamisesta sen ajan lyhentämiseksi, joka tarvitaan kansainvälisen terveyssäännöstön (2005) määräysten muuttamiseen, erityisesti lyhentämällä 24 kuukaudesta 12 kuukauteen sitä aikaa, jonka kuluttua siihen tehdyt muutokset tulevat voimaan, yhdessä siihen liittyvistä 55 artiklan 3 kohdan, 61 ja 62 artiklan sekä 63 artiklan 1 kohdan muutoksista, joita tarvitaan, jotta kyseiset artiklat olisivat linjassa kansainvälisen terveyssäännöstön (2005) 59 artiklaan suunniteltujen muutosten kanssa.
                  
               
                     (5)
                  
                  
                     WHO:n perussäännön 60 artiklan b kohdan mukaisesti Maailman terveyskokous voi tehdä päätöksiä läsnäolevien ja äänestävien WHO:n jäsenvaltioiden enemmistöllä.
                  
               
                     (6)
                  
                  
                     Unioni tukee kansainvälisen terveyssäännöstön (2005) määräysten muuttamiseen tarvittavan ajan lyhentämistä koskevaa tavoitetta ja katsoo, että kansainvälisen terveyssäännöstön (2005) 59 artiklan sekä sen 55 artiklan 3 kohdan, 61 ja 62 artiklan sekä 63 artiklan 1 kohdan muutokset mahdollistavat nopeamman reagoinnin muuttuviin tarpeisiin kansainvälisen terveyssäännöstön (2005) soveltamisalaan kuuluvilla aloilla.
                  
               
                     (7)
                  
                  
                     On aiheellista määrittää unionin toimivaltaan kuuluvien asioiden osalta Maailman terveyskokouksessa unionin puolesta esitettävä kanta päätökseen, joka Maailman terveyskokouksen on määrä tehdä ja jonka tarkoituksena on muuttaa kansainvälisen terveyssäännöstön (2005) 59 artiklaa sekä kansainvälisen terveyssäännöstön (2005) 55 artiklan 3 kohtaa, 61 ja 62 artiklaa sekä 63 artiklan 1 kohtaa.
                  
               
                     (8)
                  
                  
                     Unionin kannan esittävät ne unionin jäsenvaltiot, jotka ovat WHO:n jäseniä, toimien yhdessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Maailman terveyskokouksen 75. istunnossa Euroopan unionin puolesta esitettävä kanta kansainvälisen terveyssäännöstön (2005) 59 artiklan muutoksiin sekä niihin liittyviin 55 artiklan 3 kohdan, 61 ja 62 artiklan ja 63 artiklan 1 kohdan muutoksiin on tämän päätöksen liitteen mukainen.
            Komissio voi jäsenvaltioita kuullen ja ilman uutta neuvoston päätöstä sopia tämän päätöksen liitteessä esitettyihin muutoksiin tehtävistä mukautuksista, jotka eivät vaaranna kyseisten muutosten tavoitteiden saavuttamista eivätkä johda liitteessä esitettyjen yleisesti sovellettavien ajanjaksojen lyhenemiseen entisestään.
         
         
            2 artikla
            Edellä 1 artiklassa tarkoitetun kannan esittävät ne unionin jäsenvaltiot, jotka ovat Maailman terveysjärjestön jäseniä, toimien yhdessä unionin puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä toukokuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 92, 21.3.2022, s. 1.
      
      
         
            LIITE
            A.   Muutokset kansainvälisen terveyssäännöstön (2005) 59 artiklaan
            Unioni kannattaa seuraavien havainnollistettujen muutosten tekemistä kansainvälisen terveyssäännöstön (2005) 59 artiklaan (poistettu teksti on hakasulkeissa ja uusi teksti on alleviivattu):
            
               59 artikla
               Voimaantulo sekä hylkäämis- ja varaumantekokausi
               
                  1.   WHO:n perussäännön 22 artiklan mukainen aika, jonka kuluessa tämän terveyssäännöstön [tai sen muutoksen] hylkäämisestä tai sitä koskevasta varaumasta on ilmoitettava, on 18 kuukautta siitä päivästä, jolloin pääjohtaja on ilmoittanut tämän Maailman terveysjärjestön yleiskokouksen hyväksyneen tämän terveyssäännöstön [tai tähän terveyssäännöstöön tehdyn muutoksen]. Tämän aikarajan ylittymisen jälkeen tehdyillä hylkäämis- tai varaumailmoituksilla ei ole vaikutusta.
               
               
                  
                     1 a.   WHO:n perussäännön 22 artiklan mukainen aika, jonka kuluessa tämän terveyssäännöstön muutoksen hylkäämisestä tai sitä koskevasta varaumasta on ilmoitettava, on 9 kuukautta siitä päivästä, jolloin pääjohtaja on ilmoittanut Maailman terveysjärjestön yleiskokouksen hyväksyneen tähän terveyssäännöstöön tehdyn muutoksen. Tämän aikarajan ylittymisen jälkeen tehdyillä hylkäämis- tai varaumailmoituksilla ei ole vaikutusta.
                  
               
               
                  2.   Tämä terveyssäännöstö tulee voimaan 24 kuukauden kuluttua tämän artiklan 1 kohdassa mainitun ilmoituksen antamispäivästä, ja tähän terveyssäännöstöön tehtävät muutokset tulevat voimaan 12 kuukauden kuluttua tämän artiklan 1a kohdassa mainitun ilmoituksen antamispäivästä, lukuun ottamatta
                  
                               
                           
                           
                              (…)
                           
                        
                              (b)
                           
                           
                              valtiota, joka on tehnyt varauman, jolloin tämä terveyssäännöstö tai siihen tehtävä muutos tulee sen osalta voimaan 62 artiklan määräysten mukaisesti
                           
                        
                               
                           
                           
                              (…)
                           
                        
               
                  3.   Jos valtio ei kykene muuttamaan omia lainsäädäntö- ja hallintojärjestelyjään täysimääräisesti tämän terveyssäännöstön tai tapauksen mukaan siihen tehdyn muutoksen mukaisiksi tämän artiklan 2 kohdassa annetussa määräajassa, sen tulee antaa tämän artiklan 1 tai 1 a kohdassa mainitussa sovellettavassa määräajassa pääjohtajalle vielä tekemättä olevia muutoksia koskeva selvitys ja tehdä muutokset korkeintaan 12 kuukauden kuluessa siitä, kun tämä terveyssäännöstö tulee kyseisen valtion osalta voimaan ja korkeintaan 6 kuukauden kuluessa siitä, kun tähän terveyssäännöstöön tehty muutos tulee kyseisen valtion osalta voimaan.
               
            
            B.   Muutokset kansainvälisen terveyssäännöstön (2005) 55 artiklan 3 kohtaan, 61 ja 62 artiklaan sekä 63 artiklan 1 kohtaan
            Unioni kannattaa myös seuraavien teknisten muutosten tekemistä kansainvälisen terveyssäännöstön (2005) 55 artiklan 3 kohtaan, 61 artiklan ja 62 artiklaan sekä 63 artiklan 1 kohtaan (poistettu teksti on hakasulkeissa ja uusi teksti on alleviivattu):
            
               55 artikla
               Muutokset
               (…)
               
                  3.   Yleiskokouksen tähän terveyssäännöstöön tämän artiklan perusteella tekemät muutokset tulevat kaikissa sopimusvaltioissa voimaan samoin ehdoin sekä samoin oikeuksin ja velvollisuuksin kuin mitä on määrätty WHO:n perussäännön 22 artiklassa sekä tämän terveyssäännöstön 59 ja 64 artiklassa, ja voimaantuloon sovelletaan kyseisissä artikloissa vahvistettuja tähän terveyssäännöstöön tehtäviin muutoksiin liittyviä määräaikoja.
               
            
            
               61 artikla
               Hylkääminen
               Jos valtio ilmoittaa 59 artiklan 1 tai 1 a kohdassa määrätyn sovellettavan määräajan kuluessa pääjohtajalle hylkäävänsä tämän terveyssäännöstön tai siihen tehtävän muutoksen, tämä säännöstö tai kyseinen muutos ei tule tämän osalta voimaan. Tällöin 58 artiklassa mainitut kansainväliset terveyssopimukset tai -säännökset, joiden sopimuspuolena kyseinen valtio jo on, jäävät tämän osalta voimaan.
            
            
               62 artikla
               Varaumat
               
                  1.   Valtiot voivat tehdä tähän terveyssäännöstöön tai siihen tehtyyn muutokseen varaumia tämän artiklan mukaisesti. Varaumat eivät voi olla ristiriidassa tämän terveyssäännöstön tavoitteen ja tarkoituksen kanssa.
               
               
                  2.   Tähän terveyssäännöstöön tai siihen tehtyyn muutokseen tehtävistä varaumista tulee ilmoittaa pääjohtajalle 59 artiklan 1 ja 1 a kohdan ja 60 artiklan, 63 artiklan 1 kohdan tai 64 artiklan 1 kohdan mukaisesti tapauksesta riippuen. Valtion, joka ei ole WHO:n jäsen, tulee ilmoittaa varaumansa pääjohtajalle tämän terveyssäännöstön hyväksymisestä ilmoittamisen yhteydessä. Varaumia tekevien valtioiden tulisi ilmoittaa pääjohtajalle varaumien syyt.
               
               
                  3.   Tämän terveyssäännöstön tai siihen tehdyn muutoksen osittainen hylkääminen katsotaan varaumaksi.
               
               
                  4.   Pääjohtajan tulee 65 artiklan 2 kohdan mukaisesti antaa ilmoitus kaikista tämän artiklan 2 kohdan perusteella vastaanottamistaan varaumista. Pääjohtajan tulee
                  
                               
                           
                           
                              (…)
                           
                        
                              
                                 (c)
                              
                           
                           
                              
                                 jos varauma on tehty tähän terveyssäännöstöön tehtyyn muutokseen, pyytää jäsenvaltioita ilmoittamaan pääjohtajalle kolmen kuukauden kuluessa mahdollisesta varaumaa koskevasta vastalauseesta. Tähän terveyssäännöstöön tehtyyn muutokseen tehtyä varaumaa koskevan vastalauseen esittävien valtioiden tulisi ilmoittaa pääjohtajalle vastalauseen syyt.
                              
                           
                        Varaumaa koskevan vastalauseen esittävien valtioiden tulisi ilmoittaa pääjohtajalle vastalauseen syyt.
               
               
                  5.   Pääjohtajan tulee määräajan umpeuduttua ilmoittaa kaikille sopimusvaltioille vastaanottamistaan varaumia koskevista vastalauseista. Jos tähän terveyssäännöstöön on tehty varauma ja [J]jollei kolmannes tämän artiklan 4 kohdassa mainituista valtioista ole esittänyt varaumaa koskevaa vastalausetta kuuden kuukauden kuluessa tämän artiklan 4 kohdassa mainitun ilmoituksen antamispäivästä, varauma katsotaan hyväksytyksi ja tämä terveyssäännöstö tulee voimaan varauman tehneen valtion osalta kyseisellä varaumalla. Jos tähän terveyssäännöstöön tehtyyn muutokseen on tehty varauma ja jollei kolmannes tämän artiklan 4 kohdassa mainituista valtioista ole esittänyt varaumaa koskevaa vastalausetta kolmen kuukauden kuluessa tämän artiklan 4 kohdassa mainitun ilmoituksen antamispäivästä, varauma katsotaan hyväksytyksi ja muutos tulee voimaan varauman tehneen valtion osalta kyseisellä varaumalla.
                  
               
               
                  6.   Jos vähintään kolmannes tämän artiklan 4 kohdassa mainituista valtioista esittää kuuden kuukauden kuluessa tämän artiklan 4 kohdassa mainitun ilmoituksen antamispäivästä tähän terveyssäännöstöön tehtyä varaumaa koskevan vastalauseen[,] tai, jos kyseessä on tähän terveyssäännöstöön tehtyyn muutokseen tehty varauma, kolmen kuukauden kuluessa tämän artiklan 4 kohdassa mainitun ilmoituksen antamispäivästä, pääjohtajan tulee ilmoittaa tästä varauman tehneelle valtiolle, jotta tämä voi harkita varaumansa peruuttamista kolmen kuukauden kuluessa pääjohtajan ilmoituksen antamispäivästä.
                  (…)
               
               
                  9.   Pääjohtajan tulee antaa varauma sekä arviointikomitean mahdollisesti ilmoittama näkemys Maailman terveysjärjestön yleiskokouksen käsiteltäväksi. Jos yleiskokous äänestyksessään vastustaa varaumaa ääntenenemmistöllä sillä perusteella, että varauma on ristiriidassa tämän terveyssäännöstön tavoitteen ja tarkoituksen kanssa, varaumaa ei hyväksytä ja tämä terveyssäännöstö tai siihen tehty muutos ei tule varauman tehneen valtion osalta voimaan ennen kuin tämä on peruuttanut varaumansa 63 artiklassa määrätyn mukaisesti. Jos yleiskokous hyväksyy varauman, tämä terveyssäännöstö tai siihen tehty muutos tulee varauman tehneen valtion osalta voimaan kyseisellä varaumalla.
               
            
            
               63 artikla
               Hylkäämisen ja varauman peruuttaminen
               
                  1.   Valtio voi milloin tahansa peruuttaa 61 artiklan mukaisesti tekemänsä hylkäämisilmoituksen ilmoittamalla tästä pääjohtajalle. Tällöin tämä terveyssäännöstö tai tapauksen mukaan siihen tehty muutos tulee voimaan kyseisen valtion osalta pääjohtajan saatua peruuttamisesta ilmoituksen, paitsi jos kyseinen valtio tekee hylkäämisensä peruuttamisen yhteydessä varauman, jolloin tämä terveyssäännöstö tai tapauksen mukaan siihen tehty muutos tulee voimaan 62 artiklan määräysten mukaisesti. Tämä terveyssäännöstö ei missään tapauksessa tule kyseisen valtion osalta voimaan aikaisemmin kuin 24 kuukauden kuluttua 59 artiklan 1 kohdassa mainitun ilmoituksen antamispäivästä, ja tähän terveyssäännöstöön tehty muutos ei missään tapauksessa tule kyseisen valtion osalta voimaan aikaisemmin kuin 12 kuukauden kuluttua 59 artiklan 1 a kohdassa mainitun ilmoituksen antamispäivästä.
                  (…)